Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 116

2. A műveltségterület tanításának célja A szakiskolai diákok idegen nyelvi kommunikatív kompetenciájának fejlesztése a négy nyelvi alapkészség területén zajlik: – beszédértés, – olvasásértés, – beszédkészség, – íráskészség. A készségek közül a beszédértés és a beszédkészség élvez elsőbbséget. A szakiskolában folyó idegennyelv-oktatás célja, hogy a tanulók a 10. évfolyam befejezésekor: – elérjék a Közös Európai Referenciakeretben meghatározott A1 szintet a négy alapkészségben – elsősorban a beszédértés és a beszédkészség területén, – elmozduljanak az A2 szint irányába, és a beszédértés és beszédkészség terén megközelítsék, esetleg elérjék az A2 szintet. Optimális esetben a tanulók mind a négy alapkészségben elérhetik az A2 szintet. Az A1 és A2 szintek meghatározása A1 szint (minimumszint) Beszédértés – Képes önmagára, családjára és közvetlen környezetére vonatkozó ismerős szavakat és nagyon egyszerű mondatokat megérteni, ha lassan és érthetően mondják azokat. – Képes megérteni ismerős kifejezéseket és egyszerű mondatokat, melyek a mindennapi élet konkrét szükségleteivel kapcsolatosak, ha lassan és érthetően beszélnek hozzá, és a legfontosabb információkat többször elismétlik. 2006/79/II. szám – Képes ismerős témakörökön belül lassan és érthetően elmondott rövid szövegek lényegét megérteni, ha sok bennük az internacionalizmus és van ideje feldolgozni a hallottakat. – Képes megérteni neveket, számokat, árakat és időpontokat, ha lassan és érthetően beszélnek hozzá. Olvasásértés – Képes egyszerű és jól strukturált szövegekben, melyek a mindennapok konkrét szükségleteivel kapcsolatosak, egyes szavakat és nagyon egyszerű mondatokat megérteni. – Képes arra, hogy sok internacionalizmust tartalmazó és/vagy képekkel illusztrált információközlő szövegek témáját beazonosítsa, és a lényegi információkat megértse. – Ismerős kontextusban képes megérteni neveket, számokat, árakat és időpontokat, valamint egyes szavakat és nagyon egyszerű kifejezéseket. Beszédkészség – Képes arra, hogy konkrét, ismerős helyzetekben egyszerű szavakkal, hétköznapi szófordulatokkal és nagyon egyszerű nyelvtani szerkezetekkel alapvető információkat adjon önmagáról és közvetlen környezetéről. – Képes ismerős, hétköznapi helyzetekben röviden és jól begyakorolt fordulatok segítségével közléseket megfogalmazni úgy, hogy esetleg beszéd közben időnként hosszabb szüneteket tart, szavak után kutat az emlékezetében, küzd a nehéz szavak kiejtésével, és mondandóját olykor újrafogalmazza. – Képes az ábécé hangjait és adott mennyiségű szót és kifejezést úgy kiejteni, hogy beszédét nagyobb erőfeszítés nélkül meg lehet érteni. – Közléseiben nagyjából megfelelően alkalmazza a szó- és mondathangsúlyt. Íráskészség – Képes a személyére és egészen mindennapi, ismerős dolgokra vonatkozó adatokat röviden és egyszerűen írásban megfogalmazni. – Képes szótár segítségével mindennapi, ismerős témákhoz kapcsolódó feljegyzéseket készíteni. – Képes számára ismerős szavakat és gyakran használt fordulatokat nagyjából helyesen leírni. Képes arra, hogy szavakat és szócsoportokat egyszerű kötőszavakkal összekössön. Szóbeli interakció – Képes egyszerű módon kommunikálni, ha beszédpartnere lassan és érthetően beszél, továbbá hajlandó arra, hogy mondanivalóját szükség esetén többször, többféleképpen elismételje, és segítséget nyújtson a válaszadásban. – Képes arra, hogy egyszerű beszélgetést kezdeményezzen, s ennek során érti és alkalmazza az alapvető udvariassági formák legegyszerűbb változatait. – Képes néhány egyszerű, jól begyakorolt kifejezéssel és mondattal megoldani olyan ismerős helyzeteket, melyek mindennapi, konkrét szükségleteihez kapcsolódnak. – Képes jól ismert helyzetekben egyszerű szavak, kifejezések és nyelvtani szerkezetek segítségével megválaszolni közvetlenül hozzá intézett kérdéseket, és képes arra, hogy ő maga is feltegyen egyszerű kérdéseket. 2006/79/II. szám – Képes rövid beszélgetésben előre begyakorolt fordulatok segítségével kommunikálni, még akkor is, ha gyakran megakad és keresi a szavakat. – Képes arra, hogy beszédpartnere mondanivalóját a mondathangsúly alapján kijelentésként, kérdésként vagy felszólításként értelmezze. – Képes beszédében a mondathangsúlyt úgy alkalmazni, hogy mondanivalójában többnyire világosan elkülönüljön a kijelentés, a kérdés és a felszólítás. – Kiejtése legalább annyira érthető, hogy beszélgetőpartnere többnyire követni tudja, amit mond. Írásbeli interakció – Képes arra, hogy ismerős témakörökben szótár segítségével egyszerű, rövid közléseket megfogalmazzon, miközben a tanult egyszerű nyelvtani szerkezetek használatában még bizonytalanságokat mutat. – Képes arra, hogy személyes kapcsolatai ápolására rövid, egyszerű szövegeket alkosson (pl. üdvözlőkártya, levelezőlap, e-mail). A2 szint (alapszint) Beszédértés – Képes arra, hogy a mindennapi élet területén egyszerű mondatokat, gyakran használt szófordulatokat, szavakat megértsen. – Képes arra, hogy felismerje a lassan és érthetően irodalmi angol nyelven elhangzó és ismerős dolgokról szóló szövegek témáját. – Képes ismerős témakörökön belül érthetően elmondott rövid szövegek lényegét megérteni, ha sok bennük az internacionalizmus és van ideje feldolgozni a hallottakat. – Képes egyszerű, rövid, a mindennapokkal kapcsolatos szövegek témáját meghatározni, valamint a szövegekből egyszerű, személyes szükségletei szempontjából fontos információkat kiszűrni. Olvasásértés – Képes egyszerű és jól strukturált, a mindennapi élettel összefüggő szövegek lényegét megérteni. – Képes ismerős témakörökben egyszerű és formalizált szövegeket megérteni, ha azok nagyrészt gyakran előforduló szavakat és fordulatokat és/vagy internacionalizmusokat tartalmaznak. – Képes arra, hogy hosszabb szövegekből kiszűrje és megértse a számára fontos információt. Beszédkészség – Képes arra, hogy mindennapi helyzetekben egyszerű nyelvi eszközökkel kifejezze magát, miközben azonban még gyakran megakad és szavak után kutat. – Képes arra, hogy egyszerű szavakkal és rövid mondatokkal megközelítően korrekt közléseket fogalmazzon meg közvetlen környezetéről (pl. emberek, helyek és helyszínek, munkahelyi vagy iskolai tapasztalatok). – Képes csekély szókincs és egyszerű nyelvtani szerkezetek segítségével ismerős témákról, személyes érdeklődési körében közléseket megfogalmazni. – Közléseiben többnyire világosan ki tudja fejezni szándékát. – Képes egy esemény lefolyásáról megfelelő kötőszavak segítségével időbeli sorrendben beszámolni. – Képes arra, hogy szavakat és egyszerű mondatokat kötőszavakkal összekössön. – Képes mondatait helyesen hangsúlyozni, és hosszabb közléseit megfelelően tagolni. – Kiejtése többnyire nem nehezíti az értést, bár idegen akcentusa feltűnő. 2006/79/II. szám Íráskészség – Képes arra, hogy egyszerű kifejezésekkel és rövid mondatokkal nagyjából hibátlan közléseket fogalmazzon meg közvetlen környezetével kapcsolatban (pl. emberek, helyek és helyszínek, munkahelyi vagy iskolai tapasztalatok). – Képes arra, hogy csekély szókinccsel és néhány egyszerű nyelvtani szerkezettel egyszerű formában nyilatkozzon ismerős témákról, őt magát személyesen érintő kérdésekről. – Képes egy esemény lefolyásáról megfelelő kötőszavak segítségével időbeli sorrendben beszámolni. – Képes arra, hogy egyszerű mondatokat fogalmazzon meg, és ezeket egyszerű kötőszavakkal összekösse. – Képes néhány fontos helyesírási szabály megközelítően helyesen alkalmazására. Szóbeli interakció – Képes ismerős témákról egyszerű módon kommunikálni, ha beszélgetőpartnere irodalmi német nyelven szól hozzá, és hajlandó arra, hogy kérésre bizonyos dolgokat megismételjen vagy átfogalmazzon. – Képes arra, hogy a mindennapi élet konkrét szükségleteihez kapcsolódó helyzetekben rövid, egyszerű kifejezésekkel, mondatokkal kommunikáljon, miközben a kevésbé ismerős helyzeteket még nem mindig tudja megoldani, és esetenként félreértésekbe bonyolódik. – Képes arra, hogy megoldjon ismerős, egyszerű és rutinszerű nyelvi helyzeteket, de közléseit rövidre fogja. – Képes arra, hogy ismerős helyzetekben egyszerű nyelvi eszközökkel kommunikáljon. – Képes arra, hogy ismerős témakörben folyó beszélgetések során, ha azok lassan és érthetően zajlanak, kövesse a beszélgetések fonalát, kérdéseket tegyen fel, illetve kérdésekre válaszoljon. – Képes arra, hogy nem értés esetén megkérje beszélgetőpartnerét, ismételje meg a mondottakat, vagy betűzzön bizonyos szavakat, és kérésre ő maga is képes ezt megtenni. – Képes beszédében a mondathangsúlyt úgy alkalmazni, hogy mondanivalójában világosan elkülönüljön a kijelentés, a kérdés és a felszólítás. – Kiejtése többnyire nem zavarja közlései megértését. Írásbeli interakció – Képes jól ismert helyzetekben, megfelelő szókinccsel rövid, egyszerű közléseket fogalmazni, melyekben sok a formalizált elem, visszatérő szófordulat. – Képes rövid, személyes jellegű szövegekben, melyek egyszerű formában eseményekre és kívánságokra vonatkoznak, a közléseket megérteni, és azokra egyszerű nyelvi eszközökkel reagálni. – Képes gyakran használt szavak esetében alkalmazni a legfontosabb helyesírási szabályokat, s így a helytelen írásmódból adódó félreértéseket elkerülni.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes